Eizh skoliad deus ar pevare klas a heul kentelioù yoga gant Manu Mehu bep lun. An eil bloavezh eo ha tremen a ra brav. « Talvoudus-kenañ eo pleustriñ war ar yoga evit desaverezh ar skolajidi ha war un dro, liammañ ar pleustr ouzh ar vouezh diabarzh » eme rener ar skolaj, Padrig an Habask.      Skolajidi ar chwechvet klas a zesko kanañ ha kontañ gant Angel Jacq, skrivagnerez, Yann Guillamot, konter, Kristian Duro, kaner ha konter eus ar vro Fisel, ha Jean Le Floch, paotr an akordeoñs e-barzh ar strollad Oktopus Kafe. Un abadenn a vo graet dirak ar skolidi hag o cherent.      Louise hag Annie Ebrel hag ivez Anne-Marie Colomer a lakao ur strollad tud yaounk da ganañ ar gavotenn. Kemer a rin perzh e fin ar bloavezh-skol e-barzh festoù-noz e Kastell-Nevez-ar-Faou pe choazh e Gouelioù Kerne.    Gant ar pempvet e vo desket choari asambles, distagañ mat hag ijinañ doareoù leureniañ gant Tomas Kloareg deus an Teatr Piba.